Afroeudesis

Afroeudesis er en slekt av biller som tilhører gruppen perlebiller (Scydmaeninae) som nå blir regnet til familien kortvinger (Staphylinidae). De er rovdyr som har spesialisert seg på midd.

Utseende 
Små (1-2 millimeter), mørke, blanke biller, fint hårete. Antennene er lengre enn hode + thorax, slanke, de tre ytterste leddene er tykkere og danner en smal klubbe. Hodet er stort, rundet, med ganske små fasettøyne. Det er ikke påfallende innsnevret bak. Pronotum er hvelvet, rundt, uten påfallende groper, hos mange arter med påfallende kraftig, oppstående behåring. Dekkvingene er ovale, hver dekkvinge har en dyp lengdegrop ved roten, blanke. De dekker hele bakkroppen. Lårene, særlig framlårene, er tykke og kølleformede, beina ellers slanke.

Levevis 
Perlebillene er rovdyr som stort sett lever av midd, spesielt pansermidd (Oribatida). Disse har et meget hardt skall og perlebillene har organer på frambeina for å holde byttet fast, og munndeler som passer til å borre eller sage seg gjennom middenes skall.

Utbredelse 
Slekten er utbredt i Afrika og Asia.

Systematisk inndeling 

 Ordenen biller, Coleoptera
 Underordenen Polyphaga
 Overfamilien åtsel- og rovbiller, Staphylinoidea
 Familien kortvinger, Staphylinidae Latreille, 1802
 Underfamilien perlebiller, Scydmaeninae
 Stammen Glandulariini
 Slekten Afroeudesis Franz, 1963
 Underslekten Afroeudesis (i snever forstand)
 Afroeudesis basilewskyi (Franz, 1963)
 Underslekten Eburneus Jałoszyński, 2016
 Afroeudesis trianguliceps Franz, 1980
 Underslekten Eudesoides Jałoszyński, 2016
 Afroeudesis sulcata (Franz, 1967)
 Underslekten Nanoscydmus Jałoszyński, 2009
 Afroeudesis baoshanus (Jałoszyński, 2009)
 Afroeudesis nepalensis (Jałoszyński, 2009)

Eksterne lenker 
 

Perlebiller
Dyr formelt beskrevet i 1963
Dyr formelt beskrevet av Herbert Franz